મારા ગર્ભમાં બાબો કે બેબી એવું પૂછતાં પહેલા દરેક સ્ત્રી એવું વિચારે કે જો તમારી માતાએ પણ આવું જાણવાનો પ્રયત્ન કર્યો હોત તો કદાચ આજે તમારું અસ્તિત્વ ન હોત, તમારી હયાતી ન હોત. દીકરી સમાજનો પાયો છે, એ એક જમીન છે જેમાં બીજ પાંગરે છે અને વૃક્ષ બનીને સમાજને શાતા આપે છે, એટલે જમીન વગરના વૃક્ષની કલ્પના કરવી જેટલી વ્યર્થ છે એટલી જ અવાસ્તવિક છે. દીકરીનો જન્મ અટકાવશો તો આ સમાજ અને આવતી પેઢીઓ કદાચ તમને ક્યારેય માફ નહીં કરી શકે.